વીડિયોના ફૂટેજમાં એક-૪૭ રાઈફલ પકડીને તથા વિસ્ફોટક બેલ્ટ પહેરીને ઉભેલો એક લડાકુ ૧૩૦ લોકોની હત્યા કરનારા પેરિસના હુમલાખોરોને ફ્રાન્સના પાટનગરને ધમરોળી નાખનાર સિંહોની શહીદી એમ કહીને પ્રશંસા કરતો જણાય છે. અંગ્રેજીમાં બોલતો આ લડાકુ સીરિયા અને ઈરાકમાં આઈએસ વિરોધી ગઠબંધનના સભ્યોને કહે છે કે પીછે હઠ કરો નહીંતર આ વિશ્વમાં અમારી બંદુકો, અમારી ગોળીઓથી અને અમારા વિસ્ફોટકોથી કોઈ સલામત રહેશે નહીં.